Source: http://gaudinagytamas.hu/category/akt%C3%A1k/2006_-_rend%C5%91rterror?page=2
Timestamp: 2018-07-16 00:35:14+00:00

Document:
2006 - rendőrterror | dr. Gaudi-Nagy Tamás
7 év után kapott kártérítést a 2006. október 23-án meghurcolt tüntető- Lesz-e igazságtétel?
2013, szeptember 15 – 21:50
Lévai Attila számára a Fővárosi Ítélőtábla 2013. szeptember 12-i jogerős ítéletével 1,9 millió forint és 7 évi kamat összegű kártérítést ítélt meg a rendőrterror idején elszenvedett jogsérelmekért (megverés, elfogás, fogva tartás), továbbá félmillió forint perköltséget. A filmen nyilatkozik a jogsértett, ügyvédje dr. Gaudi-Nagy Tamás és az őt ezen a tárgyaláson helyettesítő dr. Novozánszky Ilona ügyvéd.
A filmen elhangzik a felhívás a Gergényi és társai büntetőper a 2013. szeptember 17-én 8.30-kor a Fővárosi Törvényszék Katonai Tanácsán tartandó első tárgyalása előtt jogvédők és jogsértettek részvételével tartandó tüntetésen való részvételre. A tüntetés célja a 2006-os igazságtétel követelése.
Hátrabilincselt kézzel a vízágyúba verték a fejét - Lévay Attila a Hír Televízióban
2013, szeptember 14 – 22:30
Gergényiék pere - legyünk ott minél többen!
2013, szeptember 13 – 16:36
2006. őszi jogsértettek és jogvédők közösen tüntetünk szeptember 17-én (kedden) 8:30 -tól a Fővárosi Törvényszék Fő utcai épülete előtt, ahol megkezdődik Bene László, Gergényi Péter és Dobozi József volt főrendőrök, illetve tizenegy társuk katonai büntetőpere a hét évvel ezelőtti rendőrterror miatt. A vádirat súlyos hiányosságai miatt tiltakozunk, és legfőképpen azért, mert a fő felelőst, Gyurcsány Ferenc akkori kormányfőt terrorizmus miatt nem állították bíróság elé.
A Közhatalom Jogsértettjeinek Egyesülete által szervezett rendezvényt az egyik közösségi oldalon Ön is tudja hirdetni az ismerősei meghívásával. Legyünk ott minél többen, magyar ember nem felejt!
Vasárnap a Pesti Központi Kerületi Bíróság szabadlábra helyezte a Londonban kiadatási letartóztatásba helyezett 2006-os tüntetőt.
2013, augusztus 19 – 12:44
Mint az korábban napvilágot látott, 2013.augusztus 7-én Londonban kiadatási letartóztatásba helyezték Kiss Dániel magyar állampolgárt, aki 2006. szeptember 18-án részt vett a Magyar Televízió előtt tartott tüntetésen. Ismeretes, hogy a tüntetés az MTV-székház védelmére kirendelt rendőrökkel való összecsapásba torkollott.
A londoni magyar közösségtől kapott friss információkat követően, a kiadatási letartóztatásról szóló hírek nyomán a Nemzeti Jogvédő Szolgálat haladéktalanul nekilátott a védelem megszervezésének.
A magyar bíróság kérésére kiadatási letartóztatásba helyeztek egy magyar állampolgárságú 2006 őszi tüntetőt Londonban
2013, augusztus 12 – 13:38
A Londonban élő magyar közösség nemzeti érzelmű tagjaitól értesültem róla, hogy augusztus 7-én Londonban a brit hatóságok magyar bíróság által kezdeményezett elfogató parancs alapján őrizetbe vettek és kiadatási letartóztatásba helyeztek egy Egyesült Királyságban élő és a 2006. szeptember 18-i MTV székház ostromában való részvétel miatt vádolt magyar fiatalembert. A kiadatási szabályok szerint tíz napon belül hazaszállítják, ahol döntenek esetleges őrizetbe vétele és előzetes letartóztatása tárgyában Kiss Dánielt, aki 2008 óta életvitelszerűen él a brit fővárosban, ahol a Turul Csoport vezetőjeként szervez a kinti magyar közösségnek nemzeti eseményeket, legutóbb a székely autonómia melletti sikeres tüntetést a Downing Streetnél, amelyen több százan voltak. Számos társával együtt részt vett a Gyurcsány őszödi hazugságbeszéde miatt 2006. szeptember 18-án a Kossuth téren indult és Szabadság téren folytatódott, majd az MTV székház védelmére kirendelt rendőrökkel történt összecsapásba torkollott tüntetésen. Az ügyészség több tucat tüntető mellett ellene is vádat emelt csoportosan, felfegyverkezve elkövetett hivatalos személy elleni erőszak és közérdekű üzem működésének megzavarása miatt.
A 2006-os rendőrterrorral összefüggésben bűnügyeket egyesített a Budapesti Nyomozó Ügyészség- még mindig nem találják a felvételeket eltüntető rendőröket
2013, augusztus 3 – 17:43
A Budapesti Nyomozó Ügyészségen Gőbl György (Közhatalom Jogsértettjeinek Egyesülete) feljelentése alapján hivatali visszaélés bűntette miatt indult eljárást a Gaudi-Nagy Tamás, Morvai Krisztina, Novák Előd, Pál Gábor és Zagyva György Gyula feljelentése alapján hivatali visszaélés bűntette és más bűncselekmények miatt indult bűnüggyel egyesítették, mivel a két büntetőeljárásban vizsgált cselekmények tárgya szorosan összefügg - tájékoztatta a feljelentőket dr. Ott István vezető ügyész.
A bíróság abszurd verdiktje: "A rendőrség jogszerűen járt el 2006 őszén, ezért nem illeti meg kártérítés a sértetteket"
2013, április 30 – 14:15
A Nádor utcai oszlatás (2006. október 23. délelőtt) kártérítési pere:
Miért védi a rendőrség máig a Gyurcsány-rendszer 2006 őszi jogsértéseit és miért zárkózik el a teljes körű jóvátétel elől? (videóval)
2013, március 4 – 02:08
2013. február 27-én a Fővárosi Törvényszéken tartott sokadik tárgyaláson küzdött Kiss Mária jogsértett a nemzeti együttműködés rendszerének rendőrségével annak érdekében, hogy a 2006. október 23-án délelőtt a Nádor utcában elszenvedett jogsérelmek miatt kártérítést kapjon.
A Budapesti Rendőr-főkapitányság és a Készenléti Rendőrség annak ellenére védi körömszakadtáig a gyurcsányi rendőrség ezen otromba jogtiprását valótlan tartalmú rendőri vallomásokra hivatkozva, hogy jogerős ítélet állapítja meg a tüntetők feloszlatásának jogellenességét, akiket még körbe is zártak egy ideig és többeket közülük megtámadtak, elfogtak és előállítottak, majd koncepciós eljárás alá vontak.
Büntessék meg a 2002-2010 közötti politikai, emberi jogi jogsértések felelőseit (videóval)
2013, február 19 – 13:06
2013. február 19-én, Gaudi-Nagy Tamás jobbikos képviselő azt szorgalmazta, hogy büntessék meg végre a 2002-2010 közötti "nemzetpusztító időszak" politikai, emberi jogi jogsértések felelőseit. A képviselő a 2009 júliusi gárdista tüntetést és a 2006-os őszi eseményeket hozta példaként arra, hogy a Fidesz nem tartja be az elszámoltatásra tett választási ígéretét.
Gaudi-Nagy Tamás a 2006-os rendőri jogsértésekről (hanganyag)
2013, február 15 – 15:33
2013. február 15-én, a Kossuth Rádió 180 perc című reggeli hírmagazinban Gaudi-Nagy Tamás a 2006-os rendőri jogsértésekkel kapcsolatban fejtette ki a radikálisok álláspontját.
Emeljenek vádat Gyurcsányék ellen is 2006 ősze miatt (videóval frissítve)
2013, február 12 – 13:05
Múlt pénteken nyújtotta be az ügyészség a vádiratot a 2006 őszi rendőrterror katonai bűncselekmények miatt 14 volt, illetve jelenlegi rendőrtiszttel szemben. A vádlottak között van többek között Gergényi Péter akkor budapesti, Bene László akkori országos rendőr-főkapitány és Dobozi József, a Rendészeti Biztonsági Szolgálat (Rebisz) akkori parancsnoka.
A lassan vánszorgó felelősségre vonás újabb fejezetéhez értünk, amely üdvözlendő, de még mindig kevés. Ráadásul a volt rendőrparancsnok vádlottak ellen - pl. Bene László - döntően a felelősségre vonás elmulasztása miatt emeltek vádat, különös hangsúllyal a MTV székházostromra. A Gergényi elleni vádemelés nem terjed ki a 2006 október 23-i véres rendőri akciók miatti felelősségre annak ellenére, hogy ezen a napon a fővárosi rendőri erők műveleteit szintén ő irányította. A szemkilövéseket okozó nem rendszeresített vadászfegyverek, gumilövedékek használata miatt nem emeltek vádat, a polgárok százainak megverésével, önkényes bebörtönzésével járó célzatos embervadászatok miatt pedig csupán néhány vádemelés történt. De mi lesz a többi felelőssel ? A vádak alapján úgy tűnik, hogy a rendőrök sérelmei a civilekéhez képest hangsúlyosabb szerepet kaptak a felelősségre vonásban.
Toroczkainak mégsem kell kártérítést fizetni a rendőrség felé a MTV székházostrom miatt (videóval)
2013, január 8 – 13:16
A Fővárosi Törvényszék 2013. január 7-én kihirdetett elsőfokú ítéletével elutasította a Budapesti Rendőr-főkapitányság (BRFK) Toroczkai Lászlóval szembeni keresetét, amellyel a Hatvannégy Vármegye Ifjúsági Mozgalom elnökét a 2006. szeptember 18-i MTV székházostrom során rendőrségi eszközökben keletkezett károk megfizetésére kérte kötelezni.
A perbe vont hazafi jogi képviselői (Gaudi-Nagy Tamás és Tóth László ügyvédek) részére a BRFK 635.000,- Ft perköltséget köteles megfizetni. A BRFK képviselője jelezte: nem állnak meg, fellebbeznek az ítélet ellen. Ezzel a döntéssel a Fővárosi Törvényszék, illetve jogelődje a Fővárosi Bíróság már harmadszorra utasította el a rendőrség keresetét.
Folytatás alább videóval
Morális mélypontok a rendszerváltozás után
2012, december 17 – 14:05
Konferencia a jogvédelemről a Petőfi Irodalmi Múzeumban
A szegénységet, az igazságtétel elmaradását, a 2006. őszi eseményeket, valamint a fékek és ellensúlyok rendszerének gyengítését nevezték az elmúlt 22 év legfőbb problémáinak az emberi jogok napja alkalmából tartott tegnapi konferencián.

References: bíróság 
 Bíróság 
 bíróság 
 bíróság 
 bíróság 
 Bíróság